Ambulancer, politi og brandfolk rykkede søndag aften ud til en adresse i Vodskov. På adressen ligger ældreboligerne Ved Bøgen. Det var i disse bygninger, at en stor brand var brudt ud. Meldingen om branden kom til politiet klokken 22:41. Otte beboere blev evakueret fra lejlighedskomplekset og genhuset enten hos pårørende eller i det nærliggende Liselund plejecenter. Beboerne i ældreboligerne er i alderen 66-92 år gamle. De har det alle efter omstændighederne godt, oplyser Nordjyllands Politi. - Branden er startet i en af lejlighederne, men brandårsagen er endnu ikke fastslået. Gerningsstedet er afspærret indtil de brandtekniske undersøgelser er færdige oplyser, vagtchef Poul Fastergaard. Branden i ældreboligerne opstår kun få dage efter, at en brand i et plejehjem på Djursland kostede flere ældre livet.

Referat:
Der udbrød søndag aften brand i ældreboligerne Ved Bøgen i Vodskov.